** Mesto Nová Dubnica**

Mestský úrad, Trenčianska 45/41, 018 51 Nová Dubnica

Číslo: OSO/2024 Nová Dubnica, 22.04.2024

**Uznesenie Mestského zastupiteľstva v Novej Dubnici zo dňa 18. apríla 2024**

**12.** **Kúpa pozemkov a stavieb komunikácie v Sídelnom útvare Pri salaši - Kolačín časť „C“**

**U z n e s e n i e č. 25**

Mestské zastupiteľstvo na základe prerokovaného materiálu

**A/ s c h v a ľ u j e**

**1. kúpu pozemkov:**

a) parc. KN-C č. 778/83 – ostatná plocha o výmere             4773 m² (komunikácie),

b) parc. KN-C č. 778/13 – trvalý trávny porast o výmere       12 m²,

c) parc. KN-C č. 792/14 – ostatná plocha o výmere               26 m²,

d) parc. KN-C č. 792/17 – ostatná plocha o výmere               40 m².

-------------------------------------------------------------------------------------------------------------

Celková výmera pozemkov pod komunikáciami (časť„C“):  4851 m²,

všetky pozemky a) až d) zapísané Okresným úradom ILAVA, katastrálnym odborom na LV č. 3181 pre k. ú. Veľký Kolačín, **vlastníctvo:**

**REALITKA 4U s. r. o., Nám. SNP 7, Trenčín 911 01, IČO: 46928286, vlastnícky podiel 1/1, do výlučného vlastníctva 1/1 mesta Nová Dubnica**, Trenčianska 45/41, 018 51 Nová Dubnica, IČO: 00 317 586, SR,

- **za dohodnutú kúpnu cenu 1,00 € bez DPH, t. z. 1,20 € vrátane DPH** (slovom jedno euro dvadsať centov) za celý predmet kúpy /t. z. za všetky pozemky a) až d) o celkovej výmere 4851 m²/.

**Kupujúci uhradí celkovú kúpnu cenu predávajúcemu na základe dohody zmluvných strán najneskôr do 15 dní od podpisu kúpnej zmluvy oboma zmluvnými stranami.**

Návrh na vklad do katastra nehnuteľností podá kupujúci v lehote do 10 pracovných dní odo dňa  úhrady celej kúpnej ceny kupujúcemu, tak ako je uvedené v tomto návrhu uznesenia.

Správny poplatok za návrh na vklad do katastra nehnuteľností uhradí kupujúci.

**Kúpa pozemkov**, tak ako sú bližšie špecifikované v písm. a) až d) tohto návrhu uznesenia, **je z dôvodu majetkoprávneho vysporiadania pozemkov pod miestnymi komunikáciami v časti „C“ Sídelnom útvare Pri salaši - Kolačín** v Novej Dubnici, keďže vlastníkom a správcom miestnych komunikácií v k. ú. Nová Dubnica je podľa **§ 3d Zákona o pozemných komunikáciách (cestný zákon) č. 135/1961 Zb.** v znení neskorších predpisov **mesto Nová Dubnica**.

Majetkoprávne vysporiadanie je vrátane pozemkov, na ktorých sa nachádzajú súvisiace inžinierske siete a príslušenstvo.

Ďalšie podmienky kúpy:

O odovzdaní a prevzatí predmetu zmluvy spíšu zmluvné strany **„Protokol o odovzdaní a prevzatí pozemkov“** podpísaným oboma zmluvnými stranami.

**2. kúpu časti stavby „Sídelný útvar Pri salaši – Kolačín“,**

    nachádzajúcej sa v k. ú. Veľký Kolačín:

* **SO 111 Komunikácie a chodníky – časť „C”:**

**a)   asfaltové komunikácie 3 144 m²,**

**b)   chodníky 778 m²,**

na uvedené časti stavby „Sídelný útvar Pri salaši - Kolačín“ bolo dňa 14. 01. 2019 mestom Nová Dubnica vydané Kolaudačné rozhodnutie pod  č. 197/2019, Spis. č. VÚPaD120/2019/Gá, ktoré nadobudlo právoplatnosť 22. 02. 2019, od výlučného vlastníka stavieb, uvedených v  písm. a) a b), ktorým je spoločnosť REALITKA 4U s. r. o., Nám. SNP 7, Trenčín 911 01, SR, IČO: 46 928 286, do výlučného vlastníctva mesta Nová Dubnica, Trenčianska 45/41, 018 51 Nová Dubnica, IČO: 00 317 586, SR,

* **za dohodnutú kúpnu cenu 1,00 € bez DPH, t. z. 1,20 € vrátane DPH za celý predmet kúpy** (slovom jedno euro dvadsať centov).

**Kupujúci uhradí celkovú kúpnu cenu vo výške 1,20 € vrátane DPH predávajúcemu najneskôr do 15 dní od podpisu zmluvy** oboma zmluvnými stranami.

Ďalšie podmienky kúpy:

1. O odovzdaní a prevzatí predmetu zmluvy spíšu zmluvné strany **„Protokol o odovzdaní a prevzatí stavby“**, deň jeho podpísania oboma zmluvnými stranami je zároveň dňom zdaniteľného plnenia.
2. **Záručná doba** na stavebný objekt SO 111 je **2 roky** odo dňa podpísania kúpnej zmluvy.
3. Zmluvné strany **vykonajú obhliadky** stavebného objektu SO 111 v nasledovných termínoch:
   1. *najneskôr* ***do 10 pracovných dní po uplynutí 12 mesiacov*** *odo dňa podpísania kúpnej zmluvy oboma zmluvnými stranami,*
   2. *najneskôr do* ***10 pracovných dní po uplynutí 23 mesiacov*** *odo dňa podpísania kúpnej zmluvy oboma zmluvnými stranami.*

Konkrétne termíny vykonania obhliadok si zmluvné strany dohodnú vopred.

1. Po vykonaní obhliadky zmluvné strany priamo na mieste podpíšu **„Protokol o vykonaní obhliadky“** s uvedením prípadných závad.
2. V prípade zistenia závad na základe vykonanej obhliadky zmluvné **strany dohodnú termín odstránenia zistených závad.**
3. V prípade zistenia závad, po odstránení zistených závad podpíšu zmluvné strany **„Zápis o odstránení zistených závad“.**

**Ing. Peter Marušinec** **primátor**

Za správnosť: Ing. Dana Šťastná

vedúca organizačno-správneho oddelenia